ઘટનાની જાણ થતાં સ્થાનિક વનવિભાગ, પોલીસ અને તંત્રના અધિકારીઓ તાત્કાલિક ત્યાં પહોંચી ગયા હતા અને જરૂરી તપાસ હાથ ધરી હતી. વનવિભાગના અધિકારીઓએ સિંહબાળના મૃતદેહને પીએમ કરાવી આગળની કાર્યવાહી હાથ ધરી હતી. જા કે, પ્રાથમિક અનુમાનમાં કોઇ બિમારીને લીધે સિંહબાળનું મૃત્યુ થયાનું જણાવાઇ રહ્યું છે તેમછતાં વનવિભાગના અધિકારીઓ ચોક્કસ કારણની તપાસ કરી રહ્યા છે. બીજીબાજુ, ગીર પંથકમાં એક પછી એક સિંહોના મોતનો સિલસિલો જારી રહેતાં વન્યજીવ પ્રેમીઓ સહિત રાજયના પ્રજાજનો અને નાગરિકોમાં તંત્ર સામે ગંભીર સવાલો ઉઠી રહ્યા છે અને તેમના પરત્વે ઉગ્ર આક્રોશની લાગણી વ્યકત કરી રહ્યા છે.